שיחה:האגודה למען הלהט"ב בישראל

message: *הערך מונה הישגים שונים של האגודה, ואני תמה מה הופך הישגים אלה להישגים של האגודה: האם היא עתרה לבג"ץ? האם נציג שלה ישב בכנסת וחוקק חוקים? ראוי לפרט מה תרומתה של האגודה להישגים אלה, שללא ספק אינם רק שלה. 
* הלוגו של האגודה המוצג בערך הוא לוגו זמני, לציון 30 שנה לאגודה. ראוי לתת את הלוגו הקבוע שלה. דוד שי 08:14, 2 יוני 2006 (IDT)
replies: text: :זה הלוגו הרשמי שמופיע באתר, לא מעודכן ככל שיהיה... יובל י. 19:01, 4 יולי 2006 (IDT)
replies: text: ::איתרתי את הלוגו של האגודה, לפני שנוסף לו המספר 30, ממכתבים קודמים של האגודה. איך מחליפים ביניהם? יובל י. 21:54, 7 יולי 2006 (IDT)
replies: text: :::העלה אותו בתור תמונה חדשה, עם רשיון "לוגו", וערוך את הערך כך שיציג את התמונה החדשה. אם הישנה אינה בשימוש עוד, סמן אותה ב:תבנית:מחק.odedee • שיחה‏ 22:12, 7 יולי 2006 (IDT)
replies: text: ::::העליתי אותו בתור עדכון של התמונה, ולא ראיתי שינוי בתמונה המוקטנת.. לחזור על התהליך בתור תמונה חדשה..? יובל י. 22:31, 7 יולי 2006 (IDT)
replies: text: :::::הכל בסדר. כשאתה בערך, לחץ על Ctrl+F5 , ותוצג לך התמונה החדשה. דוד שי 22:36, 7 יולי 2006 (IDT)
thread_title: שתי בעיות

message: * המעורבות של האגודה בבג"ץ ירוס-חקק היא עקיפה ביותר (גיוס תרומות). 
* ביטול סעיף 351 לחוק העונשין, בשנת 1988, היה ביוזמת מרדכי וירשובסקי ושולמית אלוני. ע"פ יובל יונאי ("הדין בדבר הנטייה החד מינית" משפט וממשל ד תשנ"ח, עמ' 550) המעורבות של פעילי הקהילה בביטול החוק היה זניח: "ההפתעה היתה מוחלטת, דבר המראה שהאגודה כלל לא ציפתה להישג ולא היתה בסוד העניינים". 
* לעומת זאת, תיקון חוק שיוויון ההזדמנויות בעבודה, ע"פ יונאי (עמ' 551-556), היה פועל יוצא של פעילות פוליטית מכוונת, מחושבת ומדויקת של "עצמה" -הזרוע הפוליטית של האגודה שקמה ב 1989. הפעילים ידעו כבר אז על המאבק המשפטי שניהל פעיל האגודה יונתן דנילוביץ' נגד אל-על, והניחו שהמדובר בהצעת חוק שיכולה לעבור, וגם לסייע לדנילוביץ' במאבקו. שתי ההנחות התבררו כנכונות, ואלה הם שני ההישגים הגדולים ביותר של האגודה מבחינה פוליטית. בשנה שעברה התקיים באונ' ת"א כנס משפטי תחת הכותרת "עשור לדנילוביץ'" שבו הביעו משתתפים רבים את העמדה שבג"ץ דנילוביץ' מהווה את ציון הדרך החשוב ביותר במאבק הלהט"ב לשיוויון זכויות.דיןדין 10:45, 2 יוני 2006 (IDT)
replies: text: :בהתאם לכך, הסרתי את עניין סעיף 351 מהערך. דוד שי 10:48, 2 יוני 2006 (IDT)
הוספתי פרטים שידועים לי על ההיסטוריה של האגודה. צריך להמשיך ולתאר את שנות התשעים העליזות, ושנות האלפיים העגומות.דיןדין 11:12, 2 יוני 2006 (IDT)
thread_title: מעורבות האגודה בהישגי הקהילה

message: *"בשנת 1990 הניחה ליאורה מוריאל, יו"ר האגודה, זר ב"יד ושם" לזכר הגייז שנספו בשואה" - המונח "השואה" עוסק רק ביהודים. האם באמת הכוונה להומוסקסואלים יהודים שנספו בשואה, או לכל ההומוסקסואלים שנרצחו על-ידי הנאצים (מצב שמצריך החלפת "שנספו בשואה" ל-"שהומתו על-ידי הנאצים". 
* "ב-1993 ארגנו בני הזוג אבי סופר ואבי רובינשטיין מסע ממונע של 14 כלי רכב, שנעו על רחוב דיזנגוף הלוך ושוב עם דגלים וציפצופים" - מה הקטע? גם בתום חתונתי ארגנו חברי מסע ממונע של כלי רכב שנעו ברחוב דיזנגוף עם קישוטים וצפצופים, האם היה זה אירוע שראוי לאזכור בוויקיפדיה? דוד שי 12:14, 2 יוני 2006 (IDT)
replies: text: :הם לא עשו זאת כדבר נילווה לארוע אחר כדוגמת נישואין, אלא זה היה הארוע עצמו: מסע ברחוב כקבוצה, שאינה חוששת מניראות, כשהם מנפנפים בדגלי גאווה . מצעד גאווה ראשוני זה, קויים בהמשך לקריאה מצד האגודה  לקיים גם בישראל (דבר שלא נשמע כמוהו עד אז...) את מצעד הגאווה. בתחילה, ארוע זה עדיין לא נתמך על ידי עיריית תל אביב ולא נחווה בציבוריות הישראלית כאחד מארועי הקיץ הנורמטיביים. מה שהיום נראה מובן מאליו (וכמה טוב שזה כך) לא היה מובן מאליו לפני 13 שנים. התוצאות כיום הן פירותיה של העבודה הרבה במישור הציבורי. אם חושבים על כך - הרי שעצם השאלה מראה על  ההצלחה :-)Danny-w 13:42, 2 יוני 2006 (IDT)
replies: text: ::כדאי לתת מידע זה בגוף הערך, כדי שיהיה ברור במה דברים אמורים. דוד שי 13:52, 2 יוני 2006 (IDT)
thread_title: שתי שאלות

message: אלה כמה מהנושאים החשובים שנותר לכתוב או להוסיף עליהם. מי שמכיר את הפרטים מוזמן לתרום אותם:
* הקמת הועד למלחמה באיידס ע"י סיוון מלכיאור (המנוח), ומאוחר יותר "בלה דואגת".
* המאבק בוויגסטוק 1999 ="סטונוול" התל אביב.
* פעילות הסיוע להומואים פלסטיניים.
* התפתחות מצעדי ואירועי הגאווה.
* "המטה למאבק באלימות" והשיגיו בבלימת האלימות המשטרתית נגד להט"ב.
* ייצוג טרנסג'נדרס, והתפקידים שמילאו באגודה נורה גרינברג (יו"ר הועד), סטפאני מאנס, ענבר פאר ושרון לי (חברות ועד).דיןדין 17:15, 3 יוני 2006 (IDT)
thread_title: נושאים שנותר לכסות

message: בית האגודה ברחוב נחמני ניתרם על ידי תורם אנונימי ולא על ידי יעקב פזי שהיה בין מקימיה. פזי תרם לאחר מותו את ביתו הפרטי ברחוב כרמיה בתל אביב. BASWIM - שיחה 11:01, 16 ביולי 2009 (IDT)
thread_title:  בית האגודה ע"ש יעקב פזי 

message: לא ידוע עדיין אם מדובר בפיגוע לאומני, פשע שנאה, רצח על רקע רומנטי או ניסיון חיסול בין עבריינים ומה לא... כל האפשרויות עדיין פתוחות. בהקשר זה לא ברור עדיין איזה צורך יש בפירוט נרחב כל כך של ההפגנות השונות שהתקיימו לאחר הרצח. כמו כן באותו הקשר, במידה ויתברר שמדובר בפיגוע לאומני ולא בפשע שנאה אז תגובתו של שמעון פרס מאבדת הרבה ממשמעותה ולכן גם לא רלוונטית. יורי - שיחה 20:31, 2 באוגוסט 2009 (IDT)
replies: text: אכן. צריך להמתין. ויקיפדיה אינה עיתון. גילגמש • שיחה • ביקרת כבר במיזם היובל? 20:40, 2 באוגוסט 2009 (IDT)
replies: text: :תגובה אינה מאבדת את משמעותה, בייחוד כשזה ראש המדינה. חוצמזה התיאור היה של האירועים אחרכ ולא של הרצח עצמו. אירועים שקרו כבר אינם צפויים להשתנות... Talmor Yair - שיחה 20:45, 2 באוגוסט 2009 (IDT)
replies: text: ::כן רק שבערך אנציקלופדי אתה לא כותב על כל האירועים שהתרחשו. אתה צריך לדעת להפריד בין עיקר לטפל וכרגע לא ברור עדיין מה טפל ומה עיקר ולכן עדיף להמתין. בכל מקרה אני לא מבין למה יש צורך בפירוט גדול כל כך על הפיגוע בערך העוסק על אגודת הלהט"ב. יורי - שיחה 20:49, 2 באוגוסט 2009 (IDT)
replies: text: :::מכיוון שהאירוע לא נגמר, עדיין אי אפשר לדעת מה צריכה להיות משמעותו. Talmor Yair - שיחה 20:58, 2 באוגוסט 2009 (IDT)
replies: text: ::::ולכן מה יקרה אם נחכה מעט עד שמשמעות האירוע תתברר? יורי - שיחה 21:01, 2 באוגוסט 2009 (IDT)
replies: text: :::::כל המדינה עוסקת בירי כרצח שנאה כנגד הומואים. מוזר שרק כאן נצמדים לאוביקטיביות מדומה. Talmor Yair - שיחה 21:55, 2 באוגוסט 2009 (IDT)

text: :::צריך לשקול כתיבת ערך פשעי שנאה בישראל ואולי לכתוב שם את העניין הזה. פה זה באמת לא כל כך קשור. גילגמש • שיחה • ביקרת כבר במיזם היובל? 20:52, 2 באוגוסט 2009 (IDT)

text: :::טוב, אני רואה שהערך קיים. בכל אופן, צריך לכתוב שם ולא כאן. כמובן לכתוב כשיהיה ברור מה לכתוב. גילגמש • שיחה • ביקרת כבר במיזם היובל? 20:53, 2 באוגוסט 2009 (IDT)

text: :שבועיים אחרי עדיין אני חושב שסיקור הרצח בבית אגודת הלהט"ב לא צריך להופיע פה בהרחבה. האירוע טרי מידי ואין לנו עדיין פסקספטיבהנמר ערבות סיבירי - שיחה 22:18, 17 באוגוסט 2009 (IDT)
thread_title:  הפיגוע בת"א 

message: למה בראשי תיבות, בעצם? אביעדוס • שיחה 18:07, 8 באוגוסט 2009 (IDT)
thread_title:  שם הערך 

message: בהקדמה כתוב שהשם הרשמי של האגודה הוא "האגודה לשמירת זכויות הפרט", אך אם אינני טועה זהו השם הקודם שלה. Ely1 - שיחה 12:45, 27 בדצמבר 2009 (IST)
להלן תשובה לשאלות - שבפיסקה הנוכחית ושבפיסקה שמעליה:
*כשאגודת הלהט"ב רצתה להירשם, בשנות השבעים, לא הסכים רשם העמותות לכנות עמותה בשם שיש בו "הומואים ולסביות". לאור אי הסכמת רשם העמותות באותה תקופה - כונתה העמותה בשם הרשמי "האגודה לשמירת זכויות הפרט" (שאין לבלבלו עם האגודה לזכויות האזרח בישראל). 
* למרות שזה שמה הפורמלי של האגודה, היא מכנה את עצמה בפירסומים השונים "האגודה", ומאז שינוי החוק היא רושמת בלוגו שלה את השם "אגודת ההומואים, הלסביות, הביסקסואלים והטרנסג'נדרים. כשנדרשתי לבחור כיצד לכנות את שם הערך, יכולתי לבחור בשם "האגודה" או בשם הפורמלי שאינו בשימוש "האגודה לשמירת זכויות הפרט". האופציה השניה היתה לקרוא לערך בשם אגודת ההומואים, הלסביות הביסקסואלים והטרנסג'נדרים. באופציה הראשונה אין אזכור מפורש למהות האגודה; ואילו האופציה השניה ארוכה ומסורבלת. מאחר שקיימת בויקיפדיה המילה "להט"ב" וונעשה בה שימוש רב בתחומים הרלוונטיים (עיינו פורטל:להט"ב), נראה לי מתאים לבחור בקיצור ולא בשם המסורבל. 
* בעניין ההערה מעלי - לצערינו לא הסכים רשם העמומות לשנות את שם העמותה (והוא עדיין שמה הרשמי) אך הסכים לצירוף המשפט "אגודת ההומואים, הלסביות הביסקסואלים והטרנסג'נדרים" בסמיכות אליו. 
דני. ‏Danny-w‏ 14:33, 27 בדצמבר 2009 (IST)
thread_title:  שם האגודה 

message: לא קוראים לזה הקהילה?
replies: text: אגודת הלהט"ב היא ארגון של קהילת הלהט"ב. אנדר-ויק 18:01, 20 ביולי 2011 (IDT)
thread_title:  האגודה? 

message: נכון שהייתה התארגנות פעילה של מאינץ ז"ל ופזי ז"ל כבר ב-1975. אבל כמדומני, וכך גם כתוב אצל רשם העמותות - האגודה נוסדה ב-8.6.1982
האין צורך לשנות זאת?
thread_title:  תאריך הקמת הארגון 

message: על פי אתר האינטרנט הרשמי של העמותה, שמה הוא האגודה למען הלהט"ב בישראל, ולא אגודת הלהט"ב. יוניון ג'ק - שיחה 20:11, 16 במרץ 2017 (IST)
replies: text: אפשר לשנות. שמה הרשמי עדיין "אגודה לשמירת זכויות הפרט" למרות שהוא כבר ממש לא בשימוש, והאגודה אכן מזהה את עצמה באתר ובדף הפייסבוק הרשמיים בשם האגודה למען הלהט"ב בישראל. דוג'רית - שיחה 18:01, 31 במרץ 2017 (IDT)
replies: text: : אני חושבת שכדאי ללכת לפי השם שבו האגודה מזהה את עצמה נכון להיום, לשאר השמות לעשות דפי הפניה ואם יש לזה משמעות אולי להזכיר בהיסטוריה את שינוי השם Chenspec - שיחה 18:28, 1 באפריל 2017 (IDT)
thread_title:  שינוי שם